« Amprevaned ! Pennoù meularjez ! Rastilli toull ! Chas klanv ! ». E brezhoneg evel e forzh peseurt yezh e vez atav ken saourus, pinvidik, ha fentus langach ar chabiten Haddock. Burzhud Herge eo. E 53 yezh eo bet troet troioù-kaer Tintin er bed a-bezh. Dalchet eo bet atav spered Tintin. Ingal eo bet dalchet ivez spered pep yezh. Ne vez ket lennet Tintin e brezhoneg eve! ma vez graet e galleg. Ne vez ket langachet gant ar chabiten Haddock en hor yezh evel ma vez graet en ur yezh all. « Ret eo kontañ ur bloavezh da Divi Kervella evit treiñ ul levrenn ». Ha koñtan a ra mat Cédric Sinou, sekretour an embann e ti An Here. 19 levrenn Tintin a vez kavet e brezhoneg hiziv. 20 vloaz a zo bet ezhomm evit treiñ anezho en hor yezh. Dav dar vrezhonegerien kaout pasianted ! Dre chañs e plij Tintin dar re a 7 da 77 bloaz ! « An Enez Du hag Al Lotus Glas a oa bet embannet da gentañ. Advoullet vint a-benn nebeut. Adwellet int bet ivez. Cheñchet en deus ar brezhoneg, ha klasket hon eus lakaat yezh Tintin da glotañ gant yezh Geriadur An Here. Karr-nij a zo deuet da vezañ nijerez, da skouer. Memestra evit an troioù-lavar ».